OpenLLM-France/wikimedia huggingface dataset:
# Plainsboro Center

Plainsboro Center és una concentració de població designada pel cens dels Estats Units a l'estat de Nova Jersey. Segons el cens del 2000 tenia 2.209 habitants.

## Demografia

Segons el cens del 2000, Plainsboro Center tenia 2.209 habitants, 1.026 habitatges, i 572 famílies. La densitat de població era de 1.273 habitants/km².
Dels 1.026 habitatges en un 29,1% hi vivien nens de menys de 18 anys, en un 48,8% hi vivien parelles casades, en un 5,2% dones solteres, i en un 44,2% no eren unitats familiars. En el 37,8% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,9.
Per edats la població es repartia de la següent manera: un 21,9% tenia menys de 18 anys, un 7,3% entre 18 i 24, un 51,1% entre 25 i 44, un 16,3% de 45 a 60 i un 3,4% 65 anys o més.
L'edat mediana era de 32 anys. Per cada 100 dones de 18 o més anys hi havia 107,1 homes.
La renda mediana per habitatge era de 70.759 $ i la renda mediana per família de 81.201 $. Els homes tenien una renda mediana de 70.110 $ mentre que les dones 42.500 $. La renda per capita de la població era de 36.555 $. Aproximadament el 4,8% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plainsboro Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Plainsboro Center». American Fact Finder. Oficina del Cens dels Estats Units, 12-01-2010.
# Can Tresquarts

Can Tresquarts, també escrit com Can Tres Quarts, és un mas del municipi de Centelles. Està situat al pla de la Garga, a l'extrem més meridional del terme.
Es tracta d'un conjunt d'edificacions construïdes al voltant d'un pati tancat. L'edifici principal té planta rectangular d'unes dimensions de 5 per 15 metres. Consta de planta baixa i un pis amb una ampliació lateral així com una coberta de doble vessant i terrat de teula aràbiga. La resta d'edificacions són de planta baixa i d'ús agrícola i tenen un únic vessant orientat a l'exterior del recinte. Es creu que l'edifici principal data del segle xviii i es tractaria d'una antiga masoveria. Les reformes posteriors dels anys 60 i 70 del segle XX han distorsionat el caràcter primogeni del conjunt arquitectònic, tanmateix és considerat bé cultural d'interès local.

## Referències

* ↑ «Nomenclàtor oficial de toponímia major de Catalunya. Centelles». ICC. Arxivat de l'original el 3 de gener 2020. [Consulta: 12 setembre 2020].
* 1 2 «Can Tres Quarts». Diputació de Barcelona. [Consulta: 12 setembre 2020].
# Lallie Charles Cowell

Lallie Charles (nascuda Charlotte Elizabeth Martin) (1869-1919), juntament amb la seva germana Rita Martin, van ser les dones retratistes amb més èxit comercial del començament del segle xx.

## Biografia

Lallie Charles va ser fotògrafa social. El 1896 va obrir el seu primer estudi, anomenat «The Nook», a 1 Titchfield Road, Regent's Park, Londres. El 1897, la seva germana Rita Martin va anar a treballar amb ella. El 1906 Martin va obrir el seu propi estudi al carrer 27 Baker i les dues germanes es van convertir en rivals.
Charles es va inspirar en Alice Hughes; altres dones pioneres fotògrafes del seu temps, a part de la seva germana, són: Christina Broom, Kate Pragnell i Lizzie Caswall Smith. Yevonde Middleton va ser aprenent de Charles, i Cecil Beaton, de jove, va plantejar un retrat de família, experiència que després va descriure al seu llibre Fotobiografia. Parlant sobre les germanes, Beaton va dir: «Rita Martin i la seva germana, Lallie Charles, la fotògrafa rival, van retratar els seus asseguts amb una llum suau, fent que tots els cabells estiguessin de moda per aparèixer a la fotografia».

## Llegat

Alguns negatius de Lallie Charles i de la seva germana Rita Martin es conserven a la National Portrait Gallery, que van ser donats per la seva neboda Lallie Charles Martin el 1994. També hi ha publicacions de la seva feina al Museu Nacional d'Art de Catalunya.

## Galeria de fotografies

* Anita de Braganza
* Anne Innes-Ker
* Chrissie White
* Ellis Jeffreys Rotary
* Henrietta Watson
* Isobel Elsom
* Maud de Fife
* Pauline Chase
* Estefania de Bèlgica
* Adrienne Augarde
* Edna May
* Ruth Vincent
* Princesa Victòria del Regne Unit
* Irene Vanbrugh
* Rita Armstrong, Mrs. Anthony Joseph Drexel Jr.
* Dorothy Bigelow, Mrs. Ward Melville
* Catherine Delano, Mrs. Hiram Price Collier, mare de Katharine St. George
* Mrs. L. Webster Fox
* Ceceilia Fox
* Mrs. Ernest Dunkels
* May Leslie Stuart

## Referències

* ↑ «Lallie Charles» (en anglès). The Hyman Collection.
* ↑ Otto, Whitney. Eight Girls Taking Pictures: A Novel (en anglès). Simon and Schuster, 2013, p. 49.
* ↑ Rideal, Liz. Mirror, Mirror: Self-portraits by Women Artists (en anglès). Watson-Guptill Publications, p. 46.
* ↑ British photographers (en anglès), 1944, p. 30.
* ↑ «Women Pioneers» (en anglès). The Hyman Collection. Arxivat de l'original el 2019-02-26. [Consulta: 1r febrer 2020].
* ↑ Doy, Gen. Picturing the Self: Changing Views of the Subject in Visual Culture (en anglès). I.B.Tauris, 2005, p. 115].
* ↑ Beaton, Cecil. The Book Of Beauty (en anglès), 1933.
* ↑ «Lallie Charles (née Charlotte Elizabeth Martin)» (en anglès). National Portrait Gallery.
* ↑ «The Royal Magazine | Museu Nacional d'Art de Catalunya». [Consulta: 30 abril 2022].
# Menzel Kamel

Menzel Kamel (àrab: منزل كامل, Manzil Kāmil) és un poble del Sahel tunisió, a la governació de Monastir, situat uns 10 km al sud de M'saken i a uns 30 km Monastir i Sussa. Constitueix una municipalitat que tenia 8.432 habitants el 2014.

## Economia

Situat enmig del gran oliverar del Sahel, la població es dedica principalment a l'agricultura.

## Equipaments

A la vila s'hi celebra un mercat setmanal cada diumenge.

## Administració

Forma una municipalitat o baladiyya, amb codi geogràfic 32 20 (ISO 3166-2:TN-12).
Al mateix temps, constitueix un sector o imada, amb codi geogràfic 32 56 57, dins de la delegació o mutamadiyya de Jammel (32 56).

## Referències

* ↑ «Populations, logements et ménages par unités administratives et milieux» (pdf) (en àrab). Arxivat de l'original el 28 de gener 2018. [Consulta: 19 novembre 2017].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 148-150. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 82-85. ISSN: 1737-7838 [Consulta: 18 agost 2021].
# Superballarina

Superballarina (títol original en anglès, Neneh Superstar) és una pel·lícula de comèdia dramàtica francesa del 2022 escrita i dirigida per Ramzi Ben Sliman, protagonitzada per Oumy Bruni Garrel i Maïwenn. La pel·lícula es va exhibir a la competició principal del Festival de Cinema del Demà el 3 de juny de 2022, i es va estrenar als cinemes de França el 25 de gener de 2023. S'ha doblat i subtitulat al català.

## Sinopsi

La Neneh és una nena negra de 12 anys que somia de ser ballarina de l'Escola de Ballet de l'Òpera de París. Malgrat el seu entusiasme, la Neneh haurà de redoblar els seus esforços per fugir de la seva condició i ser acceptada per la directora de l'escola, la Marianne Belage.

## Repartiment

* Oumy Bruni Garrel com a Neneh
* Maïwenn com a Marianne Belage
* Aïssa Maïga com a Martine
* Steve Tientcheu com a Fred
* Cédric Kahn com a Jean-Claude Kahane
* Alexandre Steiger com Alexandre Boucher
* Richard Sammel com a Victor Max
* Nathalie Richard com a Jeanne-Marie Meursault
* Marilyne Canto com a Emmanuelle Braque

## Referències

* ↑ «Súper ballarina». FilminCAT. [Consulta: 22 desembre 2023].
* ↑ «Neneh Superstar - Press Kit» (en francès). Arxivat de l'original el 27 gener 2023. [Consulta: 5 febrer 2023].
* ↑ «Neneh Superstar». Goita què fan, ara!. [Consulta: 22 desembre 2023].
* ↑ «Critiques presse pour le film Neneh Superstar» (en francès). Arxivat de l'original el 29 gener 2023. [Consulta: 5 febrer 2023].
# Hamlet (Carolina del Nord)

Hamlet és una població dels Estats Units a l'estat de Carolina del Nord. Segons el cens del 2000 tenia 6.018 habitants.

## Demografia

Segons el cens del 2000, Hamlet tenia 6.018 habitants, 2.453 habitatges i 1.682 famílies. La densitat de població era de 460,1 habitants per km².
Dels 2.453 habitatges en un 30,2% hi vivien nens de menys de 18 anys, en un 44,4% hi vivien parelles casades, en un 20% dones solteres, i en un 31,4% no eren unitats familiars. En el 28,3% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,98.
Per edats la població es repartia de la següent manera: un 26% tenia menys de 18 anys, un 8,5% entre 18 i 24, un 25,2% entre 25 i 44, un 23,9% de 45 a 60 i un 16,5% 65 anys o més.
L'edat mediana era de 38 anys. Per cada 100 dones de 18 o més anys hi havia 80,5 homes.
La renda mediana per habitatge era de 29.013 $ i la renda mediana per família de 36.234 $. Els homes tenien una renda mediana de 28.958 $ mentre que les dones 23.397 $. La renda per capita de la població era de 14.764 $. Entorn del 18,4% de les famílies i el 22,2% de la població estaven per davall del llindar de pobresa.

## Personatges il·lustres

* John Coltrane (1926 - 1967) saxofonista de jazz

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamlet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Hamlet». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Pou dels Grallons

El Pou dels Grallons, o Pou Graller, és un pou natural del terme d'Abella de la Conca, al Pallars Jussà, a l'extrem nord del terme, a la vall de Carreu.
Està situat a l'Obaga de la Gargalla, a 1.785 metres d'altitud. A prop seu, al costat de llevant, discorre el Camí de Boumort, al sud-oest de la Solana dels Cóms.

## Etimologia

En aquest cas, el mot comú pou és utilitzat com a sinònim d'avenc, sobretot per la verticalitat d'aquesta cavitat subterrània i la dificultat de penentrar-hi. La segona part del topònim és a causa de la presència en aquest lloc de pollets de gralla. És, per tant, un terme semblant al de graller, que també és usat al Pallars com a sinònim d'avenc.

## Bibliografia

* BORRÀS I XAVIER, J., MIÑARRO I URRESTARAZU, J. M. i TALAVERA I GARCIA, F. Catàleg espeleològic de Catalunya (el Pallars Jussà). Barcelona: Poliglota, tècnica i documentació, 1978. Sense ISBN.

## Enllaços externs

* El Pou dels Grallons en el seu entorn, a l'Institut Cartogràfic de Catalunya
# Can Trias (Sant Feliu de Pallerols)

Can Trias és una obra de Sant Feliu de Pallerols (Garrotxa) inclosa a l'Inventari del Patrimoni Arquitectònic de Catalunya.

## Descripció

És un edifici civil amb teulada a dues vessants. Gran casal de planta baixa i dos pisos construït amb pedra volcànica negra i granit. A l'entrada hi ha un portal dovellat amb dovelles grans, i a sobre hi ha l'anagrama amb la imatge del sol i la data de 1622.
Tota la construcció té una gran harmonia, amb molts finestrals que, com les cantoneres, estan treballats amb pedra.

## Història

La única data que hi ha de la casa és la de la porta d'entrada: 1622. La forma de l'edifici fa pensar en un casal residencial.

## Referències

* 1 2 3 «Can Trias». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Le Mariage de Thomas Poirot

Le Mariage de Thomas Poirot va ser una pel·lícula muda de comèdia del 1908 dirigida per Georges Méliès.

## Trama

Dos bromistes, descobrint que una parella està a punt de sol·licitar una llicència de matrimoni a l'oficina de l'alcaldia de la ciutat, es colen a l'oficina per fer una broma. Primer aparellen els mobles amb corda; després s'amaguen a l'habitació, dins d'unes caixes grans que posen en lloc de l'escriptori de l'alcalde. Quan arriba la festa nupcial per obtenir la llicència, els bromistas es posen a treballar, fent que les cadires i el "escriptori" es moguin pel seu compte, frustrant els intents dels nuvis de seure i els intents de l'alcalde d'escriure. Finalment, apareixen els bromistes, disfressats sota llençols blancs de fantasmes. La festa nupcial surt de l'oficina sorpresa mentre l'acudit arriba a un bon final.

## Temes

Le Mariage de Thomas Poirot va ser un dels primers exemples d'una comèdia muda en què un esdeveniment de casament es va interrompre de manera espectacular; comèdies amb temes similars van florir als anys 1910 i 1920, com ara A Quiet Little Wedding (1913), On Her Wedding Day (1913), A Muddy Romance (1913), Hushing the Scandal (1915), The Fatal Note (1915), Roaring Lions and Wedding Bells (1917), Shot in the Getaway (1920), i Cutie (1928).

## Estrena

Le Mariage de Thomas Poirot va ser venuda per la Star Film Company de Méliès i està numerada 1294–1300 als seus catàlegs. Va ser registrada per als drets d'autor estatunidencs el 10 de setembre de 1908.
Actualment es presumeix que la pel·lícula és perduda.

## Referències

* ↑ "Stories of the Films", Moving Picture World 3 (13): 242, 26 December 1908, <https://archive.org/stream/movingor03chal#page/n249/mode/2up>.
* ↑ Balducci, Anthony (2012), The Funny Parts: A History of Film Comedy Routines and Gags, Jefferson, NC: McFarland, pàg. 45–46, ISBN 9780786488933, <https://books.google.cat/books?id=pSa-fqnL7iIC&pg=PA45>
* 1 2 Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 354, ISBN 9782732437323
* ↑ Malthête, Jacques (October 1982), Sur les traces des 'Star' Films disparus, vol. 10, pàg. 52–67, <http://collections.cinematheque.qc.ca/articles/sur-les-traces-des-star-films-disparus/>

## Enllaços externs

* Le Mariage de Thomas Poirot a Internet Movie Database (anglès)
# Sven Johansson

«Sven Johansson» té aquests significats:
* Sven Johansson, (1912–1953) piragüista suec
* Sven Johansson (1914–1982), ciclista suec
* Sven Johansson (1916–1987), polític suec
* Sven Johansson (1931–2011), jugador d'hoquei sobre gel suec
* Sven-Göran Johansson (nascut el 1945), nedador suec
* Sven Johansson (nascut el 1945), tirador suec
# Aldrich (Missouri)

Aldrich és una població dels Estats Units a l'estat de Missouri. Segons el cens del 2000 tenia 75 habitants.

## Demografia

Segons el cens del 2000, Aldrich tenia 75 habitants, 3 habitatges, i 2,7 famílies. La densitat de població era de 181.000 habitants per km².
Dels 3 habitatges en un 21,9% hi vivien nens de menys de 18 anys, en un 65,6% hi vivien parelles casades, en un 0% dones solteres, i en un 34,4% no eren unitats familiars. En el 31,3% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,7% tenia menys de 18 anys, un 13,3% entre 18 i 24, un 20% entre 25 i 44, un 26,7% de 45 a 60 i un 17,3% 65 anys o més.
L'edat mediana era de 36 anys. Per cada 100 dones de 18 o més anys hi havia 100 homes.
La renda mediana per habitatge era de 28.125 $ i la renda mediana per família de 29.375 $. Els homes tenien una renda mediana de 19.375 $ mentre que les dones 14.688 $. La renda per capita de la població era d'11.717 $. Cap de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aldrich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Aldrich». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Menzel Mehiri

Menzel Mehiri (àrab: منزل المهيري, Manzil al-Mahīrī) és una vila tunisiana de la governació de Kairuan, dins de la delegació de Nasrallah. Des de 1990, forma una municipalitat amb 3.870 habitants en 2014.

## Administració

És el centre de la municipalitat o baladiyya homònima, amb codi geogràfic 41 20 (ISO 3166-2:TN-12).
Al mateix temps forma part de la delegació o mutamadiyya de Nasrallah, amb codi geogràfic 41 59.

## Referències

* ↑ «Populations, logements et ménages par unités administratives et milieux» (pdf) (en àrab). Arxivat de l'original el 28 de gener 2018. [Consulta: 19 novembre 2017].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 155. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 97-101. ISSN: 1737-7838 [Consulta: 18 agost 2021].
# Nur-ad-Din Muhàmmad II

Nur-ad-Din Muhàmmad II (març de 1148-1210) fou un daï i imam ismaïlita nizarita d'Alamut, el cinquè sobirà (1166-1210) successor del seu pare Hàssan II quan va morir el 9 de gener de 1166. El seu regnat fou llarg i pacífic i es va ocupar principalment de la dawa (missió) ismaïlita a Pèrsia. Fou un escriptor i pensador actiu, i gran difusor de les doctrines de la secta. Va desenvolupar el dogma de la kiyama proclamat pel seu pare el 1164. Els incidents militars foren pocs i menors, si bé els nizarites sirians estaven aleshores implicats en diversos conflictes locals i Rashid al-Din Sinan, el daï de Síria, estava cada cop més lluny de l'imam d'Alamut, si bé mai hi va haver trencament total. Va morir l'1 de setembre de 1210, podria ser que enverinat. El va succeir el seu fill Hàssan III d'Alamut.

## Referències

* ↑ M. G. S. Hodgson, The Order of Assassins, La Haia, 1955

## Bibliografia

* Article a Encyclopaedia Iranica
# Sud Oest d'Europa

Sud Oest d'Europa és un espai que recorre entre en sud de França i la península Ibèrica. Inclou, Espanya, Portugal i Gibraltar. Constitueix un corredor natural a l'extrem occidental d'Europa i és un espai de cooperació econòmica i territorial que inclou 30 NUTS o àrees geogràfiques europees.

## Processos de cooperació

Al 26 de setembre 2007, la Comissió Europea va aprovar un programa de cooperació territorial entre els estats Espanyol, França, Portugal, i el Regne Unit per període 2007-2013.

## Elements de cooperació

* Similituds d'espais naturals i necessitats de protecció ambiental
* Necessitats de cooperació tecnològica
* Agricultura i alimentació
* Cultura i varietat regional

## Referències

* Declaració de cooperació geogràfica
* Mapa del projecte de cooperació regional Arxivat 2007-01-07 a Wayback Machine.
* Programa de Cooperació Regional
# Pou dels Forçats

El Pou dels Forçats és un pou de la vila i comuna de Montlluís, a la comarca del Conflent, de la Catalunya del Nord. Està situat dins de la ciutadella militar, al nord de la ciutadella, a la zona més protegida. És en una sala de 20 x 15 metres, coberta amb volta, la coberta de la qual era a prova de projectils. El pou fou oberta en la roca, amb una profunditat de 28 metres, 11 dels quals amb aigua.
El seu mecanisme de roda per a elevar l'aigua compta amb un eix entorn del qual es troba una cadena en bucle que aixecava dues galledes. Fornia aigua a la ciutadella, sobretot per a la manutenció i les cuines. L'aigua s'abocava en dues conques o dipòsits. Un soldat, habitualment castigat, accionava el mecanisme del pou. L'esforç que calia fer per a empènyer l'aigua cap amunt va valdre al pou el nom de pou dels forçats. A partir del 1830, el pou fou emprat de manera molt irregular a causa de la seva dificultat d'ús, fins que fou del tot abandonat a favor de l'aigua corrent. El seu excel·lent estat de conservació li permet de ser entre les tres darreres rodes originals d'aquesta mena a França, amb les de la ciutadella de Besançon i del Mont Saint Michel.
Dins de la vila murallada hi ha un altre pou, ben conservat, que es coneix com a Pou de la Vila.

## Bibliografia

* Becat, Joan. «89 - Montlluís». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Montlluís». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Pou dels Forçats en els ortofotomapes de l'IGN
# Lantejuela

Lantejuela (anteriorment La Lantejuela) és un municipi de la província de Sevilla, Andalusia, Espanya. L'any 2006 tenia 3.795 habitants. La seva extensió superficial és de 18 km² i té una densitat de 209,8 hab/km². Les seves coordenades geogràfiques són 37° 21′ N, 5° 13′ O. Està situada a una altitud de 152 metres i a 76 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3.356 | 3.488 | 3.569 | 3.609 | 3.629 | 3.642 | 3.685 | 3.740 | 3.777 | 3.795 |